เรื่องร้องเรียน: ขยะเต็มมีรถมาเก็บแค่อาทิตย์ละครั้งน้อยมากเวลาจะทิ้งต้องรอมาทิ้งพร้อมกันวันอาทิตย์ซึ่งผมไม่อยู่พอไปทิ้งวันปกติก็โดนคนแถวนั่นว่ารบกวนเพิ่มรอบเก็บหน่อยครับคนอยู่ซอยนี้เยอะทั้งไทยทั้งต่างชาติ
การดำเนินการของเจ้าหน้าที่: สำนักงานเขตบางบอน โดยฝ่ายรักษาความสะอาดฯ เข้าดำเนินการตรวจสอบและแก้ไขข้อร้องเรียนดังกล่าวเรียบร้อยแล้ว รายละเอียดดังนี้ - พนักงานประจำพื้นที่เข้าดำเนินการจัดเก็บขยะในซอยดังกล่าวตามรอบเวลากำหนด ช่วงเวลา 03.00 น. - จากการตรวจสอบพบว่า มีสถานประกอบการอยู่กลางซอยบางบอน 3 ซอย 3 หลายแห่ง ที่มีพนักงานพักอาศัยอยู่เป็นจำนวนมาก จึงทำให้มีขยะเพิ่มขึ้นและอาจเป็นสาเหตุที่มีผู้พักอาศัย ในซอยดังกล่าวนำขยะใส่ถุงดำจำนวนหลายถุง นำออกมาทิ้งรวมกับถังขยะของห้องเช่าบริเวณดังกล่าว  จากการสอบถามเจ้าของห้องเช่าเลขที่ 134 แจ้งว่าเคยมีผู้พักอาศัยในซอยดังกล่าวนำถุงขยะมาทิ้งรวมกับถังขยะของห้องเช่าของตนบ่อยครั้ง และครั้งนี้เห็นพอดีเลยห้ามมิให้นำมาวางทิ้งรวมกันอีก จึงเป็นสาเหตุของการร้องเรียน และขอยืนยันว่าตนมิได้เป็นผู้ร้องแต่อย่างใด รวมถึงเข้าใจในการปฏิบัติหน้าที่ของพนักงานเเป็นอย่างดี - ขอยุติเรื่องกรณีดังกล่าว
ความเห็นของผู้แจ้ง: อยากให้เพิ่มรอบแบบเป็นรูปธรรมครับว่าจะมาทุกวันไหนบ้างไม่ใช่วันเดียวทั้งอาทิตย์
พื้นที่: แขวงบางบอนเหนือ เขตบางบอน กรุงเทพมหานคร